Google dropper egne tablets, men Chrome OS lever stadig

Hvis du går og venter på en Google Pixel-tablet, så er der dårlige nyheder: Google vil ikke længere lave tablets selv. To tablets, der skulle have efterfulgt sidste års Google Pixel Slate, er blevet lagt på hylden. Rygterne er blevet bekræftet af Googles hardwarechef, Rick Osterloch, der i et tweet fortæller, at firmaet skifter sit fokus til bærbare computere i stedet.

Selv om fremtiden ikke byder på Google- og/eller Pixel-brandede tablets, så fortsætter andre producenter med at lave tablets, baseret på Android og Chrome OS – og Google fortsætter med at udvikle på styresystemet.

https://twitter.com/rosterloh/status/1141791243128590336

Når ret skal være ret, har tablets aldrig været et alvorligt indsatsområde for Google. Bortset fra sidste års Pixel Slate, der i øvrigt fik klø for dårlig software og høj pris, har Google ikke lavet tablets i årevis.

Google dropper egne tablets, men Chrome OS lever stadig